ริค วชิรปิลันธิ์

วชิรปิลันธิ์ เจ.อิศวเรศ์ (โชคเจริญรัตน์) เป็นที่รู้จักในชื่อ ริค วชิรปิลันธิ์ จันกาลี เดวี หรือ ผู้ได้รับอำนาจใช้เสียงแห่งมนต์ เกิดเมื่อวันที่ 25 มกราคม พ.ศ. 2517 เป็นนักร้องหญิงจากค่ายเบเกอรี่มิวสิคที่มีผลงานการขับร้องและประพันธ์เพลง ในแนวดนตรีและวิธีการร้องที่เป็นเอกลักษณ์เฉพาะของตัวเอง
แรงขับเคลื่อนในการสร้างงานอัลบั้มปฐมมาจากประสบการณ์อันเป็นความเฉพาะตัวของริค ทั้งการศึกษาเรียนรู้ และความศรัทธาที่มีในทางศาสนาของเธอ ดนตรีในอัลบั้มปรากฏเสียงเครื่องดนตรีอินเดียโอบคลุมอยู่ทั่วไป ที่พบได้ชัดคือเสียงทับลาและซีต้าร์ ผสมกับเครื่องดนตรีไทย เช่น ปี่มอญ, ตะโพน เครื่องดนตรีสมัยใหม่ ประกอบด้วย กีต้าร์ไฟฟ้า ไฟฟ้า เปียโน ไปจนถึงเสียงสังเคราะห์ ภาพโดยรวมเป็น World music ที่นำทั้งดนตรี Rock, Trance, Blue ไปจนถึงวิธีการอ่านทำนองร้อยแก้วแบบไทยผสมผสานเข้ามาได้อย่างลงตัว
ประวัติ.
ริค วชิรปิลันธิ์ เกิดเมื่อวันที่ 25 มกราคม พ.ศ. 2517 เข้าสู่วงการจากการเข้าประกวดเป๊ปซี่มิวสิคอะวอร์ด เมื่อปี พ.ศ. 2536 กับวงดนตรีชื่อ Mad Hot โดยร้องนำในแนวเดธเมตัล เป็นที่สะดุดตาของกมล สุโกศล แคลปป์ ซึ่งชักชวนให้มาเข้าสังกัดเบเกอรี่มิวสิกในปี พ.ศ. 2538
ริค มีผลงานร้องเพลงร่วมกับศิลปินหลายคน เช่น เพลง "กัด" "แหก" และ "เฉย" ร่วมกับโจอี้ บอย เพลง "รามซิงค์เรดิโอ" ร่วมกับโยคีเพลย์บอย อัลบั้ม Vision ของ Pixyl มีผลงานเดี่ยวชุดแรกชื่อชุด "ปฐม" ในปี พ.ศ. 2542 (ใช้เวลาทำ 5 ปี ตั้งแต่ พ.ศ. 2537) โดยดนตรีของริค วชิรปิลันธิ์ มีกลิ่นอายของวัฒนธรรมอินเดีย 
หลังจากหมดสัญญากับเบเกอรี ริคย้ายมาสังกัดหัวลำโพงริดดิม ได้ร่วมงานกับ นรเศรษฐ์ หมัดคง ในอัลบั้ม "สุนทราภรณ์อีเคลกติก" ซึ่งนำเพลงของสุนทราภรณ์มาเรียบเรียงใหม่แบบร่วมสมัย ร้องเพลง "ทะเยอทะยาน" ของ Day Tripper ทำเพลงประกอบโฆษณา และเพลงประกอบภาพยนตร์ "บุปผาราตรี" และ "วิญญาณโลกคนตาย" มีงานแสดงสดชื่อ "เหนืออาณาจักรแห่งสายเสียง" ในปี พ.ศ. 2549
แนวคิด และแรงบันดาลใจ.
ริคเคยให้สัมภาษณ์ว่า 
<templatestyles src="แม่แบบ:คำพูด/style.css" />หากคุณต้องการฟังดนตรี จงฟังโดยใช้ประสาทสัมผัสแห่งการรับรู้ หากอยากรู้จักดนตรีนั้นคุณต้องฟังเท่านั้น เราไม่อาจที่จะรู้จักดนตรีหรือเสียงนั้นได้เพียงแค่อ่านตัวอักษรพยัญชนะ ดนตรีเป็นภาษาหนึ่ง เช่นเดียวกับการสื่อสารในภาษาต่าง ๆ ต่างกันตรงที่ดนตรีนั้นเป็นภาษาสากลทั้งของโลกนี้และของทั้งจักรวาล ดนตรีไม่มีอดีตปัจจุบันหรืออนาคต ดนตรีคือคลื่น คือสรรพสิ่งที่คงอยู่ในจักรวาลนี้เป็นอมตะ แล้วถ้าคุณต้องการรู้จักดนตรีของฉัน คุณเพียงเปิดใจให้กว้างแล้วปล่อยให้เสียงนำทางหัวใจ
อัลบั้ม ปฐม.
อัลบั้มปฐมเป็นอัลบั้มที่มีเนื้อหากล่าวถึงวัฏจักร แห่งการเกิดเป็นหลักใหญ่ ดังนั้น ไม่ว่าจะเป็นเพลงที่ชื่อ 'สังวาส' ก็จะเป็นการกล่าวถึงการได้มาของการเกิดทางกาย เรียกว่า จุดเริ่มต้นของกายมาจากการถือกำเนิดของวิญญาณที่มาสู่ในธาตุสสาร 
<templatestyles src="แม่แบบ:คำพูด/style.css" />หากคุณมองเป็นเพียงภาพร่างที่จับต้องได้ คุณจะเข้าใจแค่ภายนอกว่าเป็นการสังวาส แต่การสังวาสคือวิธีการและเป็นพิธีกรรมศักดิ์สิทธิ์ ในการเลือกคัดสรรวิญญาณที่มีคุณสมบัติดีให้มาเกิดในครรภ์
เพลงสังวาสจึงเป็นเพลงแห่งการเกิดของวิญญาณ 
การเกิดมี 3 ลักษณะ ได้แก่ เกิดทางวิญญาณ, เกิดทางกายเนื้อ, และเกิดโดยอารมณ์ความรู้สึกตามแต่กิเลสนำพาไป
เนื้อหาที่เกี่ยวข้องกับการบูชาเทพศักติ (เทวสตรี) ตามคติฮินดู ปรากฏอยู่ในอัลบั้มปฐมเพียงหนึ่งเพลงชื่อเพลง เดวี (หรือ เทวี ตามการออกเสียงภาษาไทย) ส่วนเพลงสุดท้ายของอัลบั้ม กล่าวถึง พระศรีศากยมุนี ตามคติพุทธ
<templatestyles src="แม่แบบ:คำพูด/style.css" />แม้เป็นโมกษะก็เป็นเพียงโมกษะ แม้นิรวาณก็เป็นเพียงนิรวาณ สิ่งที่สำคัญที่สุดคือทรรศนะ และการจำได้หมายรู้ถึงปณิธานที่ตนได้เคยตั้งกระทำไว้
นามแฝง.
ริคเขียนเพลงโดยใช้นามแฝงที่แบ่งเป็น 3 ภาคในชื่อ วชิรปิลันธิ์, จันกาลี และ ธุมา แทนบุคลิกภาพแห่งการสร้างสรรค์, การทำลายล้าง และความโศกาอาดูรที่ถูกกลืนกิน 
ข้อความจากริค วชิรปิลันธิ์.
<templatestyles src="แม่แบบ:คำพูด/style.css" />ริคขอขอบคุณทุกท่านที่เมตตา สละเวลาอันมีค่าของทุกท่านเข้ามาช่วยกันเขียนประวัติการทำงานและแนะนำ ริค วชิรปิลันธิ์ จันกาลี เดวี ให้ได้เป็นที่รู้จักแก่บุคคลทั่วไป รู้สึกเป็นเกียรติอย่างยิ่ง ขอบคุณอีกครั้งค่ะ
ผลงาน.
ซิงเกิล.
ซิงเกิล จากชุด ปฐม
ซิงเกิล จากชุด ราสมาลัย Chapter 1
ซิงเกิล จากชุด Trois
เพลงประกอบหนังสือ รวมเรื่องสั้น : Erotica เสียงครางของวีนัส
ผลงานอื่น ๆ.
หนังสือรวมเรื่องสั้นแนว Erotic โดยนักเขียน 6 ท่าน จัดพิมพ์โดยสำนักพิมพ์ Symphony Of Voice (BookArea)
เรื่องสั้นของริคอยู่ในลำดับที่ 6 (Erotica NO.6) ในชื่อเรื่อง "วงหน้าที่ 2 ราชินีพระจันทร์" ใช้นามปากกาว่า "Rik W.Sindongma"
และยังประพันธ์เพลงประกอบหนังสือเล่มนี้ในชื่อ "เสียงครางของวีนัส" เป็นรูปแบบ Digital mp.3